Pietersen skuldig bevind dat hy finanswet oortree - DieHoorn
Pietersen skuldig bevind dat hy finanswet oortree
’N Voormalige munisipale bestuurder van die Groter Oudtshoorn, Noël Pietersen, is gister in die Oudtshoorn Streekhof op vyf aanklagte van die oor­treding van die munisipale finansiële bestuurs­wet skuldig bevind. Die saak is vir voorvonnisbetoë tot volgende jaar uitgestel.
Streeklanddros Marilyn Cannon van Kaapstad het bevind Pietersen het in 2010, nadat hy as munisipale bestuurder van Oudts­hoorn heraangestel is, sy posisie misbruik en ’n konsultasie­firma, IBR, aangestel het tot voordeel van homself of/en ’n ander persoon, Ian Kenned, ’n voormalige munisipale bestuurder van Stellenbosch en eienaar van IBR.
Meer as R2 miljoen is tussen Oktober 2010 en Junie 2011 aan Kenned se konsultasiefirma oorbetaal.
Hy is ook daaraan skuldig bevind dat hy gefaal het om sy pligte as rekenpligtige amptenaar na te kom deurdat hy nie stappe gedoen het om nuttelose en vrugtelose uitgawes te verhinder nie, en toe te sien dat die munisipale voorsieningsketting- en aankoopbeleid geïmplimenteer en op ’n regverdige, deursigtige, mededingende en kostedoeltreffende wyse toegepas word.
Die landdros het in haar tweeuurlange uitspraak ’n breedvoerige oorsig gegee van hoedat Pietersen die betrokke wet oortree het.
Volgens haar het hy ook gefaal om behoorlike finansiële rekords as rekenpligtige amptenaar van die munisipaliteit by te hou.
“Die beskuldigde het die wet in eie hande geneem,” het die landdros aan die einde van haar uitspraak gesê.
Die saak is vir voorvonnisbetoë tot 31 Maart volgende jaar uitgestel.
Pietersen het ná die uitspraak aangedui dat hy beslis daarteen sal appelleer.
Adv Max Orban van die kantoor van openbare vervolging was die aanklaer. Adv Jerome van der Schyff het vir Pietersen verskyn.
(Deur Garnett Wicomb)
Magdaleen Titus sit vandag borgaansoek voort
Preston Titus-moordsaak Deur Garnett Wicomb DIE borgaansoek van Magdaleen (Maggie) Titus (41), vrou van die vermoorde soldaat, Preston Titus,...
Betogers vra vir Gordon April se vrylating
Van die betogers vanoggend voor die Oudtshoorn Landdroshof. Foto: Ilze-Mari Grundling Sowat tien mense het vanoggend met plakkate buite...
Prins Albert Munisipaliteit gaan inspring onder rommel
Prins Albert se munisipale skoonmaakspan sal eersdaags een keer per week die rommel by Eerstewater verwyder. Volgens Linda...
Soveelste botsing by Chandelier
Deur Ilze-Mari Gründling HY het al versoeke aan die Departement van Vervoer gerig om die pad by die ingang...
Breaking News: Knysna to be evacuated
The following press release was just sent out by the Eden District Municipality: At 19:15 the Eden DMC received...
RiooldamSkoonmakers vind baba se lyk in stegie